               EURÓPSKA KOMISIA
            V Bruseli8. 11. 2016
            COM(2016) 708 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti Španielska – EGF/2016/004 ES/Comunidad Valenciana automotive

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Španielsko podalo 21. júna 2016 žiadosť EGF/2016/004 ES/Comunidad Valenciana automotive o finančný príspevok z EGF v dôsledku prepúšťania
                  2
                v odvetví ekonomickej činnosti v rámci divízie 29 NACE Rev. 2 (výroba motorových vozidiel, prívesov a návesov) v regióne úrovne NUTS 2 Comunidad Valenciana (ES52).

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2016/004 ES/Comunidad Valenciana automotive

                        Členský štát

                        Španielsko

                        Dotknutý(-é) región(-y) (úroveň NUTS
                           3
                         2)

                        Comunidad Valenciana (ES52)

                        Dátum podania žiadosti

                        21. jún 2016

                        Dátum potvrdenia prijatia žiadosti

                        21. jún 2016

                        Dátum žiadosti o dodatočné informácie

                        5. júla 2016

                        Termín na poskytnutie dodatočných informácií

                        16. augusta 2016

                        Termín na dokončenie posúdenia

                        8. novembra 2016

                        Kritérium zásahu

                        článok 4 ods. 2 nariadenia o EGF

                        Počet dotknutých podnikov

                        29

                        Odvetvie(-a) ekonomickej činnosti

                        (divízia NACE Rev. 2)
                           4

                        divízia 29 (výroba motorových vozidiel, návesov a prívesov)

                        Referenčné obdobie (deväť mesiacov):

                        30. jún 2015 – 30. marec 2016

                        Počet prepustených pracovníkov počas referenčného obdobia

                        250

                        Celkový počet oprávnených prijímateľov

                        250

                        Celkový počet dotknutých prijímateľov

                        250

                        Rozpočet na personalizované služby (v EUR)

                        1 334 000

                        Rozpočet na využívanie EGF
                           5
                         (v EUR)

                        94 000

                        Celkový rozpočet (v EUR)

                        1 428 000

                        Príspevok z EGF (60 %) (v EUR)

                        856 800

               POSÚDENIE ŽIADOSTI

               Postup

               4.Španielsko podalo žiadosť EGF/2016/004 ES/Comunidad Valenciana automotive 21. júna 2016, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 5. júla 2016 požiadala Španielsko o dodatočné informácie. Tieto dodatočné informácie boli poskytnuté do šiestich týždňov od požiadania. Lehota 12 týždňov od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 8. novembra 2016.

               Oprávnenosť žiadosti

               Príslušné podniky a príslušní prijímatelia

               5.Žiadosť sa týka 250 pracovníkov prepustených v odvetví ekonomickej činnosti zaradenom do divízie 29 NACE Rev. 2 (výroba motorových vozidiel, prívesov a návesov) v regióne Comunidad Valenciana (ES52) úrovne NUTS 2.

                        Podniky a počet prepustených pracovníkov počas referenčného obdobia

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        INDUSTRIAS DOLZ SL

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        Celkový počet podnikov: 29

                        Celkový počet prepustených pracovníkov:

                        250

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        250

               Kritériá zásahu

               6.Španielsko predložilo žiadosť na základe kritérií zásahu uvedených v článku 4 ods. 2 nariadenia o EGF odchylne od kritérií článku 4 ods. 1 písm. b) daného nariadenia, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré pôsobia v tom istom odvetví ekonomickej činnosti vymedzenom ako divízia klasifikácie NACE Rev. 2 a nachádzajú sa v jednom regióne alebo v dvoch susediacich regiónoch úrovne NUTS 2 v členskom štáte. V regióne úrovne NUTS 2 Comunidad Valenciana (ES52) bolo prepustených 250 pracovníkov.

               7.Referenčné obdobie pre žiadosť v dĺžke deviatich mesiacov trvalo od 30. júna 2015 do 30. marca 2016.

               Stanovenie počtu prepustených pracovníkov a prípadov ukončenia činnosti

               8.Počet všetkých prepustených pracovníkov počas referenčného obdobia bol vypočítaný ku dňu ukončenia pracovnej zmluvy de facto alebo uplynutia lehoty, na ktorú bola uzavretá.

               Oprávnení prijímatelia

               9.Celkový počet oprávnených prijímateľov je 250.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               10.V snahe stanoviť súvislosť medzi prepúšťaním a vážnymi zmenami v štruktúre svetového obchodu v dôsledku globalizácie Španielsko tvrdí, že európsky automobilový priemysel za posledné desaťročie stratil značný podiel na trhu.

               11.V absolútnom vyjadrení, pokým EÚ-27 čelila v roku 2015 v porovnaní s rokom 2006 poklesu výroby motorových vozidiel o 0,5 milióna kusov (z 18,7 milióna kusov v roku 2006 na 18,2 v roku 2015), čiže pokles o 2,8 %, celosvetová produkcia sa zvýšila o 31,1 % (zo 69,2 milióna kusov v roku 2006 na 90,9 milióna v roku 2015)
                  6
               , a to predovšetkým v Číne, ako aj iných hospodárstvach v juhovýchodnej Ázii.

               12.V ďalej uvedenom grafe je znázornený pokles podielu EÚ na trhu s osobnými automobilmi od roku 2000 do roku 2013. Podiel EÚ na trhu klesol z 39,3 % v roku 2000 na 22,3 % v roku 2013, čo predstavuje pokles o 17 percentuálnych bodov.

               Výroba osobných automobilov – medzinárodné porovnanie (percentuálny podiel) – 2000 – 2013

                        EÚ

                        NAFTA

                        Japonsko

                        Južná Kórea

                        BRIC

                        Jednotky

                        Zdroj: OICA

               13.V roku 2015 bola najväčším výrobcom Čína, na ktorú pripadlo 26 % svetovej výroby automobilov, zatiaľ čo EÚ je druhým najväčším výrobcom a pripadlo na ňu 22 % celosvetovej výroby automobilov v objeme 73,5 milióna osobných automobilov
                  7
               . Tento pokles podielu EÚ na trhu je súčasťou dlhodobého trendu, ako už Komisia uviedla vo svojich posúdeniach predchádzajúcich žiadostí o príspevok z EGF týkajúcich sa automobilového odvetvia, ktoré súviseli s globalizáciou v oblasti obchodu
                  8
               .

               14.Hlavným dôvodom tohto trendu je geografický posun v spotrebe spojený s globalizáciou, najmä rýchly rast dopytu na ázijskom trhu, z ktorého výrobcovia z EÚ nemôžu dostatočne profitovať, pretože na týchto trhoch tradične majú horšiu pozíciu.

               15.Európsky automobilový priemysel zasiahol aj pokles domáceho dopytu vyplývajúci z hospodárskej a finančnej krízy. Registrácie osobných automobilov v EÚ v rokoch 2008 až 2013 postupne klesali. Od roku 2014 sa trend zvrátil. Celkový počet registrácií však stále zaostáva za úrovňami dosiahnutými v rokoch pred hospodárskou a finančnou krízou
                  9
               .

               Registrácie nových osobných automobilov v Európskej únii v miliónoch kusov,
                  zmeny v %/2004 – 2015

               16.V Španielsku pokles výroby automobilov vyvolal zníženie počtu podnikov aj pracovných miest. V rokoch 2008 – 2014 počet automobilových podnikov klesol z 901 na 806 (-10,5 %) a počet pracovných miest v sektore sa znížil zo 164 038 na 135 997

                   (-17 %). Z celkového počtu 187 automobilových podnikov v Comunidad Valenciana zastavilo činnosť 62. To predstavuje pokles o 33,16 %.

               17.K dnešnému dňu sa odvetvia výroby motorových vozidiel, návesov a prívesov týkalo 23 žiadostí o príspevok z EGF, pričom 13 z nich súviselo s globalizáciou obchodu a 10 s celosvetovou finančnou a hospodárskou krízou
                  10
               .

               Udalosti, ktoré viedli k prepúšťaniu a ukončeniu činnosti

               18.Udalosti, ktoré viedli k tomuto prepúšťaniu, sú konkurz a zatvorenie spoločnosti Bosal S.A., podniku, ktorý prepustil väčšinu pracovníkov, ktorých sa táto žiadosť týka.

               19.Spoločnosť Bosal S.A. začala svoju činnosť v meste Sagunto v roku 1986. Jej hlavnou činnosťou bola výroba dielov a príslušenstva pre motorové vozidlá (najmä automobilové výfukové systémy, katalyzátory a pod.). Spoločnosť Bosal začala vyrábať hlavne pre španielsky automobilový trh. Výroba sa však neskôr diverzifikovala a podnik vyrábal originálne komponenty aj pre iné automobilové trhy.

               20.Od roku 2012 sa podnik dostal v dôsledku poklesu výroby vozidiel v EÚ do problémov. V záujme prispôsobenia výrobných kapacít dopytu a zníženia nákladov využila spoločnosť Bosal povinné skrátenie pracovného času, ktoré sa vzťahovalo na všetkých zamestnancov. Tieto opatrenia však nefungovali a podnik 15. januára 2015 vyhlásil konkurz a dostal sa do nútenej správy. V novembri 2015 prepustila spoločnosť Bosal všetkých zamestnancov (215 zamestnancov) a začalo sa likvidačné konanie.

               Očakávané účinky prepúšťania na miestne, regionálne a celoštátne hospodárstvo a zamestnanosť

               21.V 80. rokoch 20. storočia sa hospodárstvo v meste Sagunto, na území postihnutom týmto prepúšťaním, spájalo hlavne so spoločnosťou Altos Hornos del Mediterráneo (vysoké pece). Po jej zatvorení bolo územie vyhlásené za „prednostnú oblasť reindustrializácie“ a novým podnikom, ktoré sa tu usadili, sa poskytli rôzne stimuly. Väčšina spoločností, ktoré založili podniky v meste Sagunto, bola napojená na automobilový priemysel. Od roku 2008 mnoho spoločností v dôsledku kombinovaného účinku hospodárskej a finančnej krízy a globalizácie vo výrobe automobilov ukončilo alebo výrazne obmedzilo svoju činnosť, čo malo za následok skrátenie pracovného času a prepúšťanie. Spomalenie priemyselnej činnosti malo dominový efekt na hospodárstvo a zamestnanosť mesta Sagunto. Počet nezamestnaných osôb v meste Sagunto sa v roku 2015 oproti roku 2007 trojnásobne zvýšil, a to z 2 778 osôb na 6 437 osôb. Dvestopäťdesiat prepustených pracovníkov, ktorých sa táto žiadosť týka, ešte viac zhorší už aj tak nestabilnú situáciu v oblasti zamestnanosti na dotknutom území.

               Vysvetlenie mimoriadnych okolností, na ktorých sa zakladá prípustnosť žiadosti

               22.Španielsko tvrdí, že napriek skutočnosti, že počas deväťmesačného referenčného obdobia bolo prepustených menej ako 500 pracovníkov, by sa mala táto žiadosť aj tak považovať za žiadosť podľa článku 4 ods. 1 písm. b) nariadenia o EGF, a to z dôvodu mimoriadnych okolností s vážnym vplyvom na zamestnanosť a miestne, regionálne či celoštátne hospodárstvo. V tejto súvislosti uviedlo, že 250 zaniknutých pracovných miest v meste Sagunto predstavuje veľký počet vzhľadom na okolnosti tejto malomestskej a vidieckej oblasti, ktorá výrazne pocítila dôsledky hospodárskej a finančnej krízy spolu s následkami globalizácie v odvetviach, ako je automobilový priemysel, ktoré majú veľký význam pre hospodárstvo územia. Aj keď sa v minulom roku prejavili náznaky oživenia v oblasti zamestnanosti, miera nezamestnanosti v Comunidad Valenciana je stále na úrovni 21,8 %
                  11
               .

               23.Zo vzťahu údajov k sociálnemu zabezpečeniu vyplýva pokles o 15 % (-296 952 osôb), pokiaľ ide o počet osôb zamestnaných v Comunidad Valenciana v roku 2015 v porovnaní s rokom 2008, pričom v meste Sagunto klesol počet zamestnaných ľudí o 28,5 % (-5 939 osôb), čo predstavuje rozdiel 13,5 percentuálneho bodu v porovnaní s úrovňou zaznamenanou v regióne
                  12
               .

               24.S odvolaním sa na údaje Eurostatu o nezamestnanosti v mestách s počtom obyvateľov podobným mestu Sagunto Španielsko tvrdí, že len mestá nachádzajúce sa v najodľahlejších územiach (napr. Le Tampon – Reunion: 26,8 %) alebo oblasti, ktoré boli predmetom viacerých žiadostí o príspevok z EGF (Stredná Makedónia – Grécko: 28,7 %), vykazujú mieru nezamestnanosti presahujúcu mieru nezamestnanosti mesta Sagunto (25,8 %).

               25.Comunidad Valenciana je jedným z regiónov EÚ, ktoré sú najviac postihnuté dôsledkami hospodárskej a finančnej krízy a globalizácie. Od roku 2009 Španielsko predložilo deväť žiadostí o príspevok z EGF
                  13
                na podporu prepustených pracovníkov v tomto regióne, a to v rôznych sektoroch. Takmer 7 600 pracovníkov bolo prepustených z celkovo 1 560 podnikov, väčšinou z MSP. Navyše mesto Sagunto a jeho okres (comarca) Camp de Morvedre stále bojujú s dôsledkami hromadného prepúšťania, v súvislosti s ktorým bola v roku 2014 predložená a schválená žiadosť o príspevok z EGF
                  14
               .

               26.Vzhľadom na hospodársku situáciu v posledných rokoch, ktorej výsledkom je zatvorenie veľkého počtu podnikov, sú priemyselné areály na tomto území prevažne prázdne. V tejto oblasti nebol v nedávnom období otvorený nijaký podnik, ktorý by mohol poskytnúť nové pracovné príležitosti. Na zvrátenie tohto trendu bolo mesto Sagunto zaradené do akčného plánu regionálnej štátnej správy zameraného na priemyselnú obnovu územia. Na tento účel je v rozpočte na rok 2016 vyčlenená suma štyri milióny EUR.

               27.Takmer 20 % obyvateľstva mesta Sagunto tvoria staršie osoby a 5,8 % má viac ako 80 rokov. Spomedzi nezamestnaných predstavujú dlhodobo nezamestnaní 38,5 %, zatiaľ čo počet dlhodobo nezamestnaných osôb vo veku nad 45 rokov dosahuje až 58,7 %. Z prepustených pracovníkov, na ktorých sa vzťahuje táto žiadosť, je 71 % vo veku nad 45 rokov, 78 % bolo zamestnaných v tom istom podniku nepretržite počas minimálne 15 rokov a 50 % nemá žiadnu kvalifikáciu, čo ich robí veľmi zraniteľnými v súvislosti s nedostatkom pracovných miest. Zo sčítania ľudu v roku 2014 navyše vyplynulo, že mesto Sagunto má index ekonomického zaťaženia 53,7 %, čo je viac ako priemer v EÚ-28 dosahujúci 51,8 %
                  15
               .

               Dotknutí prijímatelia a navrhované opatrenia

               Dotknutí prijímatelia

               28.Očakáva sa, že na týchto opatreniach sa zúčastnia všetci prepustení pracovníci. Rozdelenie týchto pracovníkov podľa pohlavia, štátnej príslušnosti a vekovej skupiny:

                        Kategória

                        Počet
                           dotknutých prijímateľov

                        Pohlavie:

                        muži:

                        241

                        (96,4 %)

                        ženy:

                        9

                        (3,6 %)

                        Štátna príslušnosť:

                        občania EÚ:

                        249

                        (99,6 %)

                        osoby, ktoré nie sú občanmi EÚ:

                        1

                        (0,4 %)

                        Veková skupina:

                        15 – 24 rokov:

                        0

                        (0,0 %)

                        25 – 29 rokov:

                        1

                        (0,4 %)

                        30 – 54 rokov:

                        191

                        (76,4 %)

                        55 – 64 rokov:

                        58

                        (23,2 %)

                        viac ako 64 rokov:

                        0

                        (0,0 %)

               Oprávnenosť navrhovaných opatrení

               29.Personalizované služby, ktoré sa majú poskytnúť prepusteným pracovníkom, pozostávajú z týchto opatrení:

               –Úvodné a informačné stretnutia Ide o prvé opatrenie, ktoré sa má ponúknuť všetkým prepusteným pracovníkom a ktoré zahŕňa: 1. všeobecné informačné stretnutia a individuálne informačné stretnutia o zručnostiach a požiadavkách na odbornú prípravu, o programoch poradenstva a odbornej prípravy, ktoré sú k dispozícii, a o príspevkoch a stimuloch; 2. postup registrácie.

               –Profesijné poradenstvo Zahŕňa vytváranie profilov zúčastnených pracovníkov a navrhnutie individuálneho reintegračného postupu, semináre o podnikaní a metódach hľadania práce, ako aj poradenstvo a následné opatrenia zamerané na individuálnu podporu počas obdobia realizácie. Účastníci môžu využívať poradenské služby aj po svojej reintegrácii do zamestnania.

               –Pracovná stáž Toto opatrenie bude zahŕňať intenzívne a aktívne vyhľadávanie miestnych a regionálnych pracovných príležitostí na zamestnanie zo strany sprostredkovateľov pracovných stáží a následné sprostredkovanie práce. Toto opatrenie je zamerané na doplnenie individuálnej snahy prijímateľov nájsť si zamestnanie.

               –Odborná príprava K opatreniam zameraným na odbornú prípravu budú patriť rôzne kurzy odbornej prípravy rozdelené na odbornú prípravu a prípravu v oblasti prierezových zručností. Odborná príprava bude zameraná na odborné spôsobilosti, ako sú tie, ktoré sú potrebné na získanie osvedčenia o odbornej spôsobilosti v osobnej doprave
                  16
                a v sektoroch alebo v oblastiach, v ktorých existujú alebo vzniknú príležitosti, napríklad sektor potravinárstva (bezpečnosť potravín, HACCP
                  17
                atď.), varenie, prevencia ohrozenia pri práci a normy v oblasti kontroly kvality a životného prostredia (ISO 9001
                  18
               , ISO 14000
                  19
               , EFQM
                  20
               , atď.), projekty v oblasti HVAC
                  21
                , údržba priemyselných zariadení atď. Ponuka odbornej prípravy v oblasti prierezových zručností bude zahŕňať odbornú prípravu v rôznych zručnostiach, ktoré prispievajú k lepšiemu pracovnému výkonu, napr. IKT, cudzie jazyky, riadenie podniku atď.

               –Podpora podnikania Toto opatrenie je zamerané na podporu prepustených pracovníkov, ktorí si plánujú založiť podnik, a zahŕňa prvky ako rozvoj podnikateľského nápadu, plánovanie, vykonávanie štúdií uskutočniteľnosti, získavanie finančných prostriedkov atď.; personalizované poradenstvo bude k dispozícii počas celého procesu začatia podnikania spolu s podporou, pokiaľ ide o administratívne požiadavky. Účastníci môžu využívať poradenské služby aj po začatí podnikania.

               –Príspevok na založenie podniku Pracovníci, ktorí začnú podnikať, dostanú príspevok na úhradu nákladov na založenie podniku do výšky 15 000 EUR. Jednou z väčších ťažkostí, ktorým podnikatelia čelia pri zakladaní podniku, je prístup k financovaniu. Cieľom tohto opatrenia je podporiť podnikanie prostredníctvom tejto finančnej podpory.

               –Príspevok na účasť Účastníci po dosiahnutí dohodnutých čiastkových cieľov svojej prípravy na opätovné zaradenie do trhu práce dostanú jednorazový príspevok vo výške 600 EUR.

               –Príspevok na výdavky vyplývajúce z dochádzania Pracovníci zúčastňujúci sa na opatreniach dostanú príspevok do výšky ich výdavkov vyplývajúcich z dochádzania. Konečná suma sa vypočíta na základe skutočného počtu dní účasti a vzdialenosti pri dochádzaní. Odhaduje sa, že v priemere by účastníci mohli dostať 300 EUR.

               –Pomoc pre pracovníkov, ktorí sa starajú o závislé osoby Pracovníci so závislými osobami (deti, staršie alebo zdravotne postihnuté osoby) budú dostávať príspevok na svoje náklady na opatrovateľov, ktoré budú podmienené ich účasťou na opatreniach. Účelom je pokryť dodatočné výdavky pracovníkov, ktorí sa starajú o iné osoby, aby sa mohli zúčastniť na odbornej príprave alebo ďalších opatreniach.

               –Príspevok na výdavky pri zmene bydliska Pracovníci, ktorí prijmú pracovnú ponuku, ktorá si vyžaduje zmenu bydliska, dostanú paušálnu sumu 3 000 EUR na úhradu nevyhnutných výdavkov.

               –Paušálny príspevok na internet Pracovníci, ktorí doma nemajú internet a nechajú si ho zaviesť s cieľom využiť odbornú prípravu alebo iné opatrenia na digitálnych platformách, získajú maximálne 75 % z mesačných paušálnych nákladov.

               –Príspevok na novoprijatého zamestnanca Táto platba pomáha prepusteným pracovníkom tým, že uľahčí ich opätovné zamestnanie v inom podniku s pracovnou zmluvou na určitý čas alebo trvalou pracovnou zmluvou. Pri opätovnom zamestnaní s trvalou pracovnou zmluvou prijímajúci podnik dostane 3 000 EUR na pracovníka, zatiaľ čo pri opätovnom zamestnaní s pracovnou zmluvou na určitý čas v trvaní najmenej 12 mesiacov prijímajúci podnik dostane 1 000 EUR na pracovníka.

               30.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               31.Španielsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančný príspevok z EGF nenahradí žiadne z týchto opatrení.

               Odhadovaný rozpočet

               32.Odhadované celkové náklady sú 1 428 000 EUR, z čoho 1 334 000 EUR tvoria výdavky na personalizované služby a 94 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               33.Celková výška finančného príspevku požadovaného z EGF je 856 800 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                        (*)

                        Odhadované celkové náklady

                        (v EUR)
                        (**)

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Úvodné a informačné stretnutia
                            (acción de acogida)

                        250

                        204

                        51 000

                        Profesijné poradenstvo
                           (orientación, asesoramiento laboral e itinerario personalizado de inserción)

                        250

                        408

                        102 000

                        Pracovná stáž
                           (pracovná stáž)

                        250

                        476

                        119 000

                        Odborná príprava
                           (formación)

                        230

                        2 000

                        460 000

                        Podpora podnikania
                           (emprendimiento)

                        30

                        2 000

                        60 000

                        Príspevok na založenie podniku
                           (incentivo para establecimiento de negocio)

                        16

                        13 400

                        214 400

                        Medzisúčet (a):

                        Percentuálny podiel balíka personalizovaných služieb

                        –

                        1 006 400

                        (75,44 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Príspevok na účasť
                           (incentivo para participar)

                        170

                        600

                        102 000

                        Príspevok na výdavky vyplývajúce z dochádzania
                           (incentivo para desplazamiento)

                        50

                        300

                        15 000

                        Pomoc pre pracovníkov, ktorí sa starajú o závislé osoby
                           (Incentivos que remuevan obstáculos que impidan la participación)

                        50

                        1 500

                        75 000

                        Príspevok na výdavky pri zmene bydliska
                        (incentivo por traslado)

                        5

                        3 000

                        15 000

                        Paušálny príspevok na internet
                        (incentivo para disponer de accesso a Internet en el domicilio)

                        150

                        404

                        60 600

                        Príspevok na novoprijatého zamestnanca
                        (incentivo empleadores)

                        25

                        2 400

                        60 000

                        Medzisúčet (b):

                        Percentuálny podiel príspevkov a stimulov:

                        –

                        327 600

                        (24,56 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        90 000

                        3. Informovanie a propagácia

                        –

                        4 000

                        4. Kontrola a podávanie správ

                        –

                        0

                        Medzisúčet (c):

                        Percentuálny podiel z celkových nákladov:

                        –

                        94 000

                        (6,58 %)

                        Celkové náklady (a + b + c):

                        –

                        1 428 000

                        Príspevok z EGF (60 % celkových nákladov)

                        –

                        856 800

               (*) Aby nebolo potrebné uvádzať údaje na desatinné miesta, odhadované náklady na pracovníka sa zaokrúhlili. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Španielskom.

               (**) Z dôvodu zaokrúhľovania celkové sumy nepredstavujú presný súčet jednotlivých uvedených položiek.

               34.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Španielsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               35.Španielsko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               36.Španielsko začalo poskytovať personalizované služby dotknutým prijímateľom 20. septembra 2016. Výdavky na opatrenia budú teda oprávnené na získanie finančného príspevku z EGF od 20. septembra 2016 do 20. septembra 2018.

               37.Španielsku začali vznikať administratívne výdavky na využívanie EGF 1. októbra 2015. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú oprávnené na finančný príspevok z EGF od 1. októbra 2015 do 20. marca 2019.

               Komplementarita s opatreniami financovanými z vnútroštátnych prostriedkov alebo prostriedkov Únie

               38.Zdrojom vnútroštátneho predbežného financovania alebo spolufinancovania je program SERVEF
                  22
                (verejné úrady práce autonómnej vlády).

               39.Španielsko potvrdilo, že uvedené opatrenia, na ktoré boli udelené finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               40.Španielsko uviedlo, že koordinovaný balík personalizovaných služieb bol vypracovaný po konzultácii so zástupcami pracovníkov, sociálnymi partnermi, príslušným združením zamestnávateľov a miestnymi orgánmi (mesto Sagunto).

               41.Zástupcovia bývalých pracovníkov spoločnosti Bosal (podniku, ktorí prepustil väčšinu pracovníkov, na ktorých sa vzťahuje táto žiadosť), znepokojení neistou situáciou pracovníkov po oznámení zatvorenia podniku, informovali SERVEF o svojej ochote podporiť žiadosť o financovanie z EGF. Na stretnutí z 1. októbra 2015 sa rozhodlo, že sa požiada o pomoc z EGF. Na ďalších stretnutiach sa stanovili opatrenia, ktoré sa majú ponúknuť pracovníkom, ako aj ich harmonogram.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Španielsko oznámilo Komisii, že finančný príspevok budú riadiť a kontrolovať tie isté orgány, ktoré v Španielsku riadia a kontrolujú Európsky sociálny fond (ESF). Dirección General de Financiación y Fondos Europeos bude sprostredkovateľským orgánom pre riadiaci orgán.

               Záväzky poskytnuté zo strany dotknutého členského štátu

               43.Španielsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich pracovníkov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               44.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  23
               .

               45.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu 856 800 EUR, čo predstavuje 60 % celkových nákladov na navrhované opatrenia.

               46.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  24
               .

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 856 800 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Španielska – EGF/2016/004 ES/Comunidad Valenciana automotive

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  25
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  26
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  27
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Španielsko 21. júna 2016 predložilo žiadosť o mobilizáciu prostriedkov z EGF v súvislosti s prepúšťaním v odvetví ekonomickej činnosti zaradenom do divízie 29 (výroba motorových vozidiel, prívesov a návesov) štatistickej klasifikácie ekonomických činností v Európskom spoločenstve („NACE“) Rev. 2 v regióne úrovne 2 nomenklatúry územných jednotiek pre štatistické účely („NUTS“)
                  28
                Comunidad Valenciana (ES52). Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 4 ods. 2 nariadenia (EÚ) č. 1309/2013 sa žiadosť Španielska považuje za prijateľnú, keďže prepúšťanie má vážny dosah na zamestnanosť a miestne, regionálne a celoštátne hospodárstvo.

               (5)Preto by sa v súvislosti so žiadosťou predloženou Španielskom mal mobilizovať EGF s cieľom poskytnúť finančný príspevok vo výške 856 800 EUR.

               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 856 800 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

                  29V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  Databáza OICA.

                     (7)
                  ACEA, Vreckový sprievodca automobilovým priemyslom, 2016 – 2017.

                     (8)
                  Pozri poznámku pod čiarou č. 10.

                     (9)
                  ACEA, Vreckový sprievodca automobilovým priemyslom, 2016 – 2017.

                     (10)
                  Súvisiace s globalizáciou v oblasti obchodu: EGF 2016/004/ES Comunidad Valenciana – automobilový priemysel, (predmet tohto návrhu rozhodnutia), ako aj EGF/2007/001 FR dodávatelia PSA. COM(2007) 415; EGF/2007/010 PT Lisboa Alentejo. COM(2008) 94; EGF/2008/002 ES Delphi. COM(2008) 547; EGF/2008/004 ES Castilla y León Aragón. COM(2009) 150; EGF/2009/013 DE Karmann. COM(2010) 007; EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poland, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 and EGF/2015/009 SE Volvo Trucks, COM(2016) 61
                     Súvisiace s globálnou finančnou a hospodárskou krízou: EGF/2009/007 SE Volvo, COM(2009) 602 EGF/2009/009 AT Steiermark, COM(2009) 602; EGF/2009/019 FR Renault, COM(2011) 420; EGF/2010/002 ES Cataluña automotive, COM(2010) 453; EGF/2010/004 PL Wielkopolskie, COM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgium, COM(2011) 212; EGF/2011/003 DE Arnsberg and Düsseldorf automotive, COM(2011) 447; EGF/2011/005 PT Norte-Centro automotive, COM(2011) 664; a EGF/2015/002 DE Adam Opel, COM(2015) 342.

                     (11)
                  EPA Q2 2016.

                     http://www.datosmacro.com/paro-epa/espana-comunidades-autonomas/valencia

                  .

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana – keramika, COM(2010) 216;
                     EGF/2010/005 ES Comunidad Valenciana – prírodný kameň COM(2010) 617;
                     EGF/2010/009 ES Comunidad Valenciana – textil, COM(2010) 613;
                     EGF/2011/006 ES Comunidad Valenciana – výstavba budov, COM(2012) 53;
                     EGF/2011/020 ES Comunidad Valenciana – obuv, COM(2012) 204;
                     EGF/2013/004 ES Comunidad Valenciana – stavebné materiály, COM(2013) 635;
                     EGF/2013/008 ES Comunidad Valenciana – textil, COM(2014) 45;
                     EGF/2014/004 ES Comunidad Valenciana – kovy, COM(2014) 515.
                     EGF/2016/004 ES Comunidad Valenciana – automobilový priemysel (predmet tohto návrhu rozhodnutia).

                     (14)
                  EGF/2014/004 ES Comunidad Valenciana – kovy, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                  .

                     (16)
                  Osvedčenia o odbornej spôsobilosti.

                     (17)
                  Analýza nebezpečenstva a kritické kontrolné body (HACCP).

                     (18)
                  V ISO 9001 sa stanovujú požiadavky na systém riadenia kvality.

                     (19)
                  V súbore ISO 14000 sa riešia rôzne aspekty environmentálneho riadenia.

                     (20)
                  Vzor kvality EFQM stanovený Európskou nadáciou pre riadenie kvality.

                     (21)
                  Vykurovanie, vetranie a klimatizácia (HVAC).

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  Ú. v. EÚ L 347, 20.12.2013, s. 884.

                     (24)
                  Ú. v. EÚ C 373, 20.12.2013, s. 1.

                     (25)
                  Ú. v. EÚ L 347, 20.12.2013, s. 855.

                     (26)
                  Ú. v. EÚ C 373, 20.12.2013, s. 1.

                     (27)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (28)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (29)
                   Dátum vloží Parlament pred uverejnením v Úradnom vestníku.


               EURÓPSKA KOMISIA
            V Bruseli20. 1. 2016
            COM(2016) 1 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (žiadosť Belgicka – EGF/2015/007 BE/Hainaut-Namur Glass)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Belgicko podalo 19. augusta 2015 žiadosť EGF/2015/007 BE/Hainaut-Namur Glass o finančný príspevok z EGF v dôsledku prepúšťania
                  2
                v odvetví ekonomickej činnosti v rámci divízie 23 NACE Rev. 2 (výroba ostatných nekovových minerálnych výrobkov) v belgických regiónoch Hainaut (BE32) a Namur (BE35) úrovne 2 NUTS.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2015/007 BE/Hainaut-Namur Glass

                        Členský štát

                        Belgicko

                        Dotknutý(-é) región(-y) (úroveň 2 NUTS
                           3
                        )

                        Hainaut (BE32)

                        Namur (BE35)

                        Dátum podania žiadosti

                        19. august 2015

                        Termín na potvrdenie prijatia žiadosti

                        2. september 2015

                        Termín na vyžiadanie dodatočných informácií

                        2. september 2015

                        Termín na poskytnutie dodatočných informácií

                        28. október 2015

                        Termín na dokončenie posúdenia

                        20. január 2016

                        Kritérium zásahu

                        článok 4 ods. 2 nariadenia o EGF

                        Počet dotknutých podnikov

                        2

                        Odvetvie(-a) ekonomickej činnosti

                        (divízia NACE Rev. 2)
                           4

                        divízia 23 (výroba ostatných nekovových minerálnych výrobkov)

                        Referenčné obdobie (deväť mesiacov):

                        od 31. augusta 2014 do 31. mája 2015

                        Počet prepustených pracovníkov počas referenčného obdobia

                        412

                        Celkový počet oprávnených prijímateľov

                        412

                        Celkový počet dotknutých prijímateľov

                        412

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        100

                        Rozpočet na personalizované služby (v EUR)

                        1 758 507

                        Rozpočet na využívanie EGF
                           5
                         (v EUR)

                        67 400

                        Celkový rozpočet (v EUR)

                        1 825 907

                        Príspevok z EGF (60 %) (v EUR)

                        1 095 544

               POSÚDENIE ŽIADOSTI

               Postup

               4.Belgicko podalo žiadosť EGF/2015/007 BE/Hainaut-Namur Glass 19. augusta 2015, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v rámci lehoty dvoch týždňov od jej predloženia a v ten istý dátum požiadala Belgicko o dodatočné informácie. Tieto dodatočné informácie boli poskytnuté do ôsmich týždňov od požiadania, potom, čo bola lehota na základe riadne odôvodnenej žiadosti Belgicka predĺžená o dva týždne. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 20. januára 2016.

               Oprávnenosť žiadosti

               Príslušné podniky a prijímatelia

               5.Žiadosť sa týka 412 pracovníkov prepustených v odvetví ekonomickej činnosti v rámci divízie 23 NACE Rev. 2 (výroba ostatných nekovových minerálnych výrobkov). K prepúšťaniu v podnikoch došlo v regiónoch Hainaut (BE32) a Namur (BE35) úrovne 2 NUTS.

                        Podniky a počet prepustených pracovníkov počas referenčného obdobia

                        AGS Glass

                        144

                        Saint-Gobain Glass

                        268

                        Celkový počet podnikov: 2

                        Celkový počet prepustených pracovníkov:

                        412

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        412

               Kritériá zásahu

               6.Belgicko predložilo žiadosť podľa kritérií zásahu uvedených v článku 4 ods. 2 nariadenia o EGF odchylne od kritérií článku 4 ods. 1 písm. b) tohto nariadenia, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom odvetví ekonomickej činnosti vymedzenom ako divízia klasifikácie NACE Rev. 2 a nachádzajú sa v jednom regióne alebo v dvoch susediacich regiónoch úrovne 2 NUTS v členskom štáte. Spolu došlo v regiónoch Hainaut (BE32) a Namur (BE35) úrovne 2 NUTS k prepusteniu 412 pracovníkov.

               7.Referenčné obdobie pre žiadosť v dĺžke deviatich mesiacov trvalo od 31. augusta 2014 do 31. mája 2015.

               Stanovenie počtu prepustených pracovníkov a prípadov ukončenia činnosti

               8.Počet prepustených pracovníkov počas referenčného obdobia sa vypočítal takto:

               –412 od dátumu individuálnej výpovede zo strany zamestnávateľa, na základe ktorej je pracovník prepustený alebo je ukončená jeho pracovná zmluva.

               Oprávnení prijímatelia

               9.Celkový počet oprávnených prijímateľov je 412.

               Súvislosť medzi prepúšťaním a veľkými štrukturálnymi zmenami v usporiadaní svetového obchodu v dôsledku globalizácie

               10.V snahe stanoviť súvislosť medzi prepúšťaním a veľkými štrukturálnymi zmenami v usporiadaní svetového obchodu v dôsledku globalizácie Belgicko tvrdí, že v posledných rokoch sa obchod so sklenými výrobkami v Únii vážne narušil. Zatiaľ čo dopyt v Európe v rokoch 2000 – 2013 stagnoval, dovoz sa výrazne zvýšil, v dôsledku čoho zahraniční výrobcovia získavajú čoraz vyšší podiel na európskom trhu
                  6
               . To sa dá vysvetliť tým, že nadmerná výrobná kapacita v Ázii (predovšetkým Číne) viedla k tlaku na znižovanie cien, s ktorým sa európski výrobcovia len ťažko vyrovnávajú z dôvodu vyšších výrobných nákladov a prísnejších environmentálnych noriem, najmä pokiaľ ide o emisné kvóty CO2
                  7
               . Zatiaľ čo dopyt v rozvojových krajinách vzrástol, Európe sa nepodarilo zvýšiť svoj podiel na vývozných trhoch. Pokiaľ ide o odvetvie výroby tabuľového skla, ktorého sa táto žiadosť týka, výroba v Európe klesla v rokoch 2007 – 2012 o 20 %
                  8
               . V rokoch 2000 – 2010 klesla zamestnanosť v celom sklárskom priemysle v Európe o 32 % (zasiahnuté bolo najmä Nemecko, Poľsko, Francúzsko a Belgicko)
                  9
               . V roku 2009, po prvýkrát od polovice 60. rokov 20. storočia, klesla výroba skla v Belgicku pod 1 milión ton a v každom z rokov 2011 a 2012 ďalej klesla o 5 %
                  10
               . Zostávajúci európski výrobcovia vo veľkej miere presúvajú výrobu do Ázie, čo spôsobilo, že zamestnanosť v tomto odvetví v Európe klesla od roku 2010 o 12 % a od roku 2000 o 27 %.

               11.K dnešnému dňu sa odvetvia výroby ostatných nekovových minerálnych výrobkov týkalo päť žiadostí o príspevok z fondu EGF, pričom dve z nich (vrátane tejto) súviseli s globalizáciou týkajúcou sa obchodu a tri s celosvetovou finančnou a hospodárskou krízou.

               Udalosti, ktoré viedli k prepúšťaniu a ukončeniu činnosti

               12.Udalosť, ktorá viedla k prepúšťaniu, je zatvorenie dvoch výrobných závodov vo Valónsku vo vlastníctve dvoch podnikov – AGC Europe SA a Saint-Gobain Glass Benelux. Tieto dva výrobné závody sa nachádzali v regiónoch Hainaut a Namur. V rokoch 2006 – 2010 spoločnosť AGC Europe SA investovala viac ako 48 miliónov EUR do svojho závodu v Roux (Hainaut), ale vzhľadom na veľmi silnú konkurenciu zo strany ázijských výrobcov (najmä v Číne a Japonsku) a pokračovanie nepriaznivej hospodárskej situácie v Európe bol podnik prinútený v roku 2014 ukončiť výrobu. Spoločnosť Saint-Gobain Glass Benelux čelila v roku 2013 podobným problémom s výrobou skla, keď nadmerná výrobná kapacita na Ďalekom východe viedla k neudržateľnému cenovému tlaku zo strany ázijských výrobcov. V roku 2014 spoločnosť Saint-Gobain Glass Benelux ukončila výrobu vo svojom závode v Auvelais (región Namur).

               Očakávané účinky prepúšťania na miestne, regionálne a národné hospodárstvo a zamestnanosť

               13.Valónsko má silnú historickú tradíciu v oblasti sklárstva s množstvom veľkých podnikov. Niektoré z týchto podnikov však v posledných rokoch čelia ťažkostiam, najmä od začiatku finančnej a hospodárskej krízy v roku 2008. V rokoch 2007 – 2012 sa počet pracovných miest v sklárskom priemysle v regiónoch Namur a Hainaut znížil z 3 940 na 3 170 (–19 %)
                  11
               . Túto situáciu ešte viac sťažuje skutočnosť, že celý spracovateľský priemysel znižuje výrobu vo Valónsku, čo spôsobilo stratu 1 236 pracovných miest v roku 2013 a stratu 1 878 pracovných miest v roku 2014. Ťažkej situácii na trhu práce čelí predovšetkým Hainaut, kde je miera zamestnanosti 52,7 % (o 9,2 percentuálneho bodu nižšia ako celoštátny priemer) a miera nezamestnanosti 14,5 % (o 5,9 percentuálneho bodu vyššia ako celoštátny priemer)
                  12
               . Údaje o nezamestnanosti a zamestnanosti v regióne Namur sú v porovnaní s celoštátnym priemerom takisto nepriaznivé. Trhy práce uvedených dvoch regiónov sa okrem toho vyznačujú vysokým podielom nedostatočne kvalifikovanej pracovnej sily (takmer polovici uchádzačov o zamestnanie v regióne Namur a o niečo viac ako polovici uchádzačov o zamestnanie v regióne Hainaut chýba vyššie sekundárne vzdelanie). Pokles výroby v celom spracovateľskom priemysle sťaží cieľovej skupine tejto žiadosti nájsť si podobné zamestnanie a určite bude potrebná snaha o zlepšenie zručností.

               Vysvetlenie mimoriadnych okolností, na ktorých stojí prípustnosť žiadosti

               14.Belgicko tvrdí, že napriek skutočnosti, že počas deväťmesačného referenčného obdobia bolo prepustených menej ako 500 pracovníkov, táto žiadosť by sa aj tak mala považovať za žiadosť v zmysle článku 4 ods. 1 písm. b) nariadenia o EGF v dôsledku mimoriadnych okolností, ktoré mali vážny dosah na zamestnanosť a miestne, regionálne a národné hospodárstvo. Sklársky priemysel je vo Valónsku tradične dôležitým odvetvím. Viac ako 1/3 výrobných jednotiek sklárskeho priemyslu a 58 % pracovných miest v sklárskom priemysle v Belgicku sa sústreďuje v tomto regióne. Skupina Saint-Gobain Group bola v roku 2013 prinútená zatvoriť iný výrobný závod vo Valónsku, na ktorý sa vzťahovala žiadosť EGF/2013/011 BE/Saint-Gobain Sekurit. Okrem toho 12,3 % pracovnej sily v dotknutých regiónoch pracuje vo výrobe, kde od roku 2007 došlo k poklesu zamestnanosti o 8 percentuálnych bodov. V regiónoch Hainaut a Namur je strata pracovných miest v sklárskom priemysle v porovnaní s Valónskom a celým Belgickom oveľa závažnejšia (počet pracovných miest tu klesol o 19 %). Belgické orgány takisto preukázali mimoriadne okolnosti spojené s týmto prípadom v podobe nepriaznivej situácie na trhu práce v týchto dvoch regiónoch, čo dokazuje ich miera zamestnanosti nižšia ako priemer, vysoký podiel nedostatočne kvalifikovanej pracovnej sily a vysoká úroveň dlhodobej nezamestnanosti (36,4 % v regióne Namur a 39,0 % v regióne Hainaut).

               Dotknutí prijímatelia a navrhované opatrenia

               Dotknutí prijímatelia

               15.Počet prepustených pracovníkov, ktorých účasť na opatreniach sa očakáva, sa odhaduje na 412. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        403

                        (97,82 %)

                        ženy:

                        9

                        (2,18 %)

                        Štátna príslušnosť:

                        občania EÚ:

                        405

                        (98,30 %)

                        osoby, ktoré nie sú občanmi EÚ:

                        7

                        (1,70 %)

                        Veková skupina:

                        15 – 24 rokov:

                        0

                        (0 %)

                        25 – 29 rokov:

                        22

                        (5,34 %)

                        30 – 54 rokov:

                        293

                        (71,12 %)

                        55 – 64 rokov:

                        97

                        (23,54 %)

                        viac ako 64 rokov:

                        0

                        (0 %)

               16.Belgicko okrem toho poskytne personalizované služby spolufinancované z fondu EGF až 100 mladým ľuďom z regiónu Hainaut, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 25 rokov, a to vzhľadom na to, že k prepusteniu 144 osôb uvedenému v odseku 15 došlo v regióne Hainaut (BE32) úrovne 2 NUTS, ktorý je na získanie tejto pomoci oprávnený v rámci iniciatívy na podporu zamestnanosti mladých ľudí.

               17.Celkový počet dotknutých prijímateľov, ktorých účasť na opatreniach sa očakáva, sa preto vrátane NEET odhaduje na 512.

               Oprávnenosť navrhovaných opatrení

               18.Personalizované služby, ktoré budú poskytnuté prepusteným pracovníkom a NEET, pozostávajú z týchto opatrení:

               –Podpora/poradenstvo/integrácia: Tento súbor služieb vychádza zo štandardných činností, ktoré realizujú oddelenia zodpovedné za prechod do iného zamestnania. Služby zabezpečí špecializovaný tím zamestnancov FOREM-u
                  13
                v spolupráci s organizáciami zastupujúcimi bývalých pracovníkov s cieľom podporiť účastníkov, aby sa zapojili do opatrení, a pomôcť im s administratívnymi úkonmi. Na uľahčenie kontaktov medzi pracovníkmi sú služby poskytované všetkým prepusteným pracovníkom spoločne vo vyhradených priestoroch. Služby tvoria tri druhy činností: i) informovanie všetkých pracovníkov o postupoch pri hľadaní zamestnania (ako napísať životopis a žiadosť o zamestnanie, ako využívať internetové zdroje atď.); ii) individuálne pohovory s poradcom z FOREM-u (audit zručností, kariérna dráha, poradenstvo týkajúce sa odbornej prípravy atď.); iii) bezplatný a otvorený prístup k nástrojom na hľadanie zamestnania (IT vybavenie s pripojením na internet, telefón, potrebné dokumenty atď.).

               –Uľahčenie hľadania zamestnania: FOREM bude realizovať špecifické činnosti, ktoré pracovníkom pomôžu pri hľadaní zamestnania a pri prekonávaní ťažkostí pri prechode do iného zamestnania. Patria sem stretnutia prepustených pracovníkov s potenciálnymi zamestnávateľmi (priraďovanie voľných pracovných miest k vhodným žiadostiam), návštevy podnikov, stretnutia s náborovými pracovníkmi o príprave na pracovný pohovor a výmeny skúseností s inými pracovníkmi, ktorí už boli preškolení alebo si našli zamestnanie po hromadnom prepúšťaní.

               –Integrovaná odborná príprava: FOREM alebo „kompetenčné strediská“, príp. IFAPME
                  14
                poskytnú širokú škálu špecifických kurzov odbornej prípravy. Ako prvý krok budú zamestnanci FOREM-u pomáhať každému účastníkovi stanoviť si svoje pracovné ciele a vybrať si jeden z ponúkaných modulov odbornej prípravy. Na konci každého modulu odbornej prípravy je možné nové zručnosti posúdiť a zdokumentovať. Podľa typu odbornej prípravy a charakteru spôsobilostí získajú účastníci buď formálne uznanie zručností (t. j. osvedčenie o spôsobilosti), osvedčenie o účasti (v prípade spôsobilostí alebo povolaní, pre ktoré neexistuje žiadne formálne uznanie), alebo potvrdenie zručností (v prípade zručností a spôsobilostí nadobudnutých mimo formálnych kurzov odbornej prípravy).

               –Odovzdávanie skúseností: Skúsení pracovníci si môžu zdokonaliť zručnosti a vedomosti tým, že sa stanú učiteľmi alebo školiteľmi v oblasti technického vzdelávania. FOREM a združenia z rôznych oblastí technického vzdelávania vypracujú osobitný modul na zvýšenie informovanosti a činnosti pred odbornou prípravou, ktorý má podporiť vhodných pracovníkov, aby sa nechali vyškoliť a stali sa učiteľmi odbornej prípravy.

               –Podpora zakladania podnikov: Pracovníkom, ktorí uvažujú o založení vlastného podniku, bude počas tohto procesu poskytnuté poradenstvo a podpora. Táto podpora zahŕňa dve hlavné činnosti: i) spoločné informačné stretnutia na zvyšovanie informovanosti o príležitostiach na zakladanie podnikov, poskytovanie informácií o právnych aspektoch a opatreniach na podporu zakladania podnikov; ii) individuálne pohovory so záujemcami s cieľom zhodnotiť ich plány a skontaktovať ich s organizáciami a poskytovateľmi služieb na podporu podnikania.

               –Podpora kolektívnych projektov: Skupine pracovníkov, ktorá možno zvažuje spoločne založiť „sociálny podnik“, poskytne poradenstvo a podporu špecializovaná poradenská služba a oddelenie zodpovedné za prechod do iného zamestnania. Táto podpora zahŕňa informačné a osvetové stretnutia týkajúce sa zakladania podnikov a základných riadiacich zručností, ako aj poradenstvo pri zakladaní podniku (napr. vypracovanie podnikateľského plánu, vypracovanie stanov, marketing atď.). Podporný výbor, ktorý združuje zástupcov zamestnávateľských organizácií, odborových zväzov, ako aj FOREM-u, posúdi žiadosť a rozhodne o udelení grantu. Každý pracovník zapojený do projektu môže získať grant vo výške 5 000 EUR (pričom sa finančné prostriedky pre všetkých zúčastnených pracovníkov spoja). Granty sa môžu použiť na nákup zariadení, tovaru, na propagáciu, poradenstvo, odbornú prípravu atď. Poradenská služba bude spravovať granty a informovať FOREM o využití výdavkov (faktúry a podporné doklady).

               –Príspevky: Účastníkom budú poskytnuté aj príspevky na hľadanie zamestnania a na odbornú prípravu.

               Personalizované služby, ktoré budú poskytnuté NEET, vychádzajú z podobného prístupu, ako je opísaný vyššie, a pozostávajú z týchto opatrení:

               –Mobilizácia a poradenstvo: Podrobné profilovanie umožní mladým ľuďom začať priamo s ďalším vzdelávaním/odbornou prípravou alebo sa zúčastniť špeciálneho úvodného stretnutia zameraného na zvýšenie sebadôvery a preskúmanie záujmov.

               –Odborná príprava: FOREM alebo „kompetenčné strediská“, príp. IFAPME poskytnú širokú škálu špecifických kurzov odbornej prípravy.

               –Personalizované zlepšenie zručností: Každému NEET zapojenému do týchto opatrení bude navrhnutá personalizovaná cesta k zlepšeniu zručností.

               –Príspevky: Účastníkom budú ponúknuté aj príspevky na hľadanie zamestnania a na odbornú prípravu.

               19.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               20.Belgické orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančný príspevok z EGF nenahrádza žiadne z týchto opatrení.

               Odhadovaný rozpočet

               21.Odhadované celkové náklady sú 1 825 907 EUR, z čoho 1 758 507 EUR tvoria výdavky na personalizované služby a 67 400 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               22.Celková výška finančného príspevku požadovaného z EGF je 1 095 544 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           15

                        Odhadované celkové náklady

                        (v EUR)

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Prechod do iného zamestnania (Reconversion):

                        Podpora/poradenstvo/integrácia (Accompagnement/Orientation/Insertion)

                        412

                        2 378

                        979 602

                        Uľahčenie hľadania zamestnania (Dynamisation de la recherche d'emploi)

                        100

                        325

                        32 500

                        Odborná príprava (Formation)

                        Integrovaná odborná príprava (Formations intégrées)

                        140

                        849

                        118 850

                        Odovzdávanie skúseností (Transmission d'expérience)

                        6

                        1 000

                        6 000

                        Podpora podnikania (Aide à la creation d'emploi)

                        Podpora zakladania podnikov (Autocreation d'emploi individuelle)

                        100

                        350

                        35 000

                        Podpora kolektívnych projektov (Soutien à l'emergence de projets collectifs)

                        10

                        8 000

                        80 000

                        NEET: Mobilizácia a poradenstvo (Mobilisation et orientation)

                        100

                        3 215

                        321 510

                        NEET: Integrovaná odborná príprava (Formations intégrées)

                        50

                        850

                        42 500

                        NEET: Personalizované zlepšenie zručností (Remédiation et mise à niveau)

                        35

                        1 300

                        45 500

                        Medzisúčet (a):

                        Percentuálny podiel balíka personalizovaných služieb

                        –

                        1 661 462

                        (94,48 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Príspevok na hľadanie zamestnania (Allocations de recherche d'emploi)

                        412

                        139

                        57 423

                        Príspevok na odbornú prípravu (Allocations de formation)

                        140

                        88

                        12 372

                        NEET: Príspevok na hľadanie zamestnania (Indemnités stagiaires recherche d'emploi)

                        100

                        210

                        21 000

                        NEET: Príspevok na odbornú prípravu (Indemnités stagiaires formation)

                        50

                        125

                        6 250

                        Medzisúčet (b):

                        Percentuálny podiel balíka personalizovaných služieb:

                        –

                        97 045

                        (5,52 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        13 400

                        3. Informovanie a propagácia

                        –

                        45 000

                        4. Kontrola a podávanie správ

                        –

                        9 000

                        Medzisúčet (c):

                        Percentuálny podiel celkových nákladov:

                        –

                        67 400

                        (3,69 %)

                        Celkové náklady (a + b + c):

                        –

                        1 825 907

                        Príspevok z EGF (60 % celkových nákladov)

                        –

                        1 095 544

               23.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               24.Belgicko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               25.Belgicko začalo poskytovať personalizované služby dotknutým prijímateľom 10. septembra 2014. Výdavky na opatrenia sú teda oprávnené na získanie finančného príspevku z EGF od 10. septembra 2014 do 19. augusta 2017.

               26.Belgicku začali vznikať administratívne výdavky na využívanie EGF 9. júla 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 9. júla 2014 do 19. februára 2018.

               Komplementarita s opatreniami financovanými z vnútroštátnych prostriedkov alebo prostriedkov Únie

               27.Zdrojmi vnútroštátneho predbežného financovania alebo spolufinancovania sú Valónske verejné služby zamestnanosti (FOREM) a región Valónsko.

               28.Belgicko potvrdilo, že uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               29.Belgicko uviedlo, že koordinovaný balík personalizovaných služieb bol vypracovaný po konzultácii so všetkými zainteresovanými stranami vrátane sociálnych partnerov, podnikov a verejných služieb zamestnanosti. Tieto zainteresované strany budú prostredníctvom monitorovacieho výboru pozorne sledovať vykonávanie navrhovaných opatrení.

               Systémy riadenia a kontroly

               30.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Belgicko oznámilo Komisii, že finančný príspevok budú riadiť a kontrolovať tie isté orgány, ktoré sú zodpovedné za financovanie z Európskeho sociálneho fondu (ESF).

               Záväzky poskytnuté zo strany dotknutého členského štátu

               31.Belgicko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               32.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  16
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               33.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 095 544 EUR, čo predstavuje 60 % celkových nákladov na navrhované opatrenia.

               34.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  17
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               35.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 095 544 EUR do príslušného rozpočtového riadku.

               36.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii
                  (žiadosť Belgicka – EGF/2015/007 BE/Hainaut-Namur Glass)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  18
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  19
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  20
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Belgicko podalo 19. augusta 2015 žiadosť EGF/2015/007 BE/Hainaut-Namur Glass o finančný príspevok z EGF v dôsledku prepúšťania a ukončenia činnosti (ďalej len „prepúšťanie“) v odvetví ekonomickej činnosti v rámci divízie 23 NACE Rev. 2 (výroba ostatných nekovových minerálnych výrobkov) v belgických regiónoch Hainaut (BE32) a Namur (BE35) úrovne 2 NUTS
                  21
               . Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 6 ods. 2 nariadenia (EÚ) č. 1309/2013 sa Belgicko rozhodlo poskytnúť personalizované služby spolufinancované z EGF aj 100 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).

               (5)V súlade s článkom 4 ods. 2 nariadenia (EÚ) č. 1309/2013 sa žiadosť Belgicka považuje za prijateľnú, keďže prepúšťanie má vážny dosah na zamestnanosť a miestne, regionálne a národné hospodárstvo.

               (6)Preto by sa v súvislosti so žiadosťou predloženou Belgickom mal mobilizovať EGF s cieľom poskytnúť finančný príspevok vo výške 1 095 544 EUR.

               (7)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 1 095 544 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum prijatia rozhodnutia]
                  22
               .

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  Overview of the Glass Sector, Cambridge Econometrics, 22. október 2014.

                     (7)
                  Rapport Annuel 2013, Fédération de l'Industrie du Verre.

                     (8)
                  Une Politique Industrielle pour le secteur du verre, Comité Economique et Social Européen, 8. júl 2014.

                     (9)
                  SYNDEX, 23. október 2013.

                     (10)
                  Rapport Annuel 2013, Fédération de l'Industrie du Verre.

                     (11)
                  Údaje služby FOREM.

                     (12)
                  SPF Economie, Classes moyennes et Energie, Enquête sur les forces de travail, 2015.

                     (13)
                  Valónske verejné služby zamestnanosti.

                     (14)
                  IFAPME (Institut wallon de Formation en Alternance et des indépendants et Petites et Moyennes Entreprises) je verejný inštitút odbornej prípravy, ktorý zabezpečuje duálnu odbornú prípravu súvisiacu so zamestnaním vo forme učňovského vzdelávania, ako aj osobitné kurzy pre manažérov MSP.

                     (15)
                  Odhady založené na počte účastníkov a celkových nákladoch.

                     (16)
                  Ú. v. EÚ L 347, 20.12.2013, s. 884.

                     (17)
                  Ú. v. EÚ C 373, 20.12.2013, s. 1.

                     (18)
                  Ú. v. EÚ L 347, 20.12.2013, s. 855.

                     (19)
                  Ú. v. EÚ C 373, 20.12.2013, s. 1.

                     (20)
                  Nariadenie Rady (EÚ, EURATOM) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (21)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (22)
                  Dátum vloží Parlament pred uverejnením v Úradnom vestníku.